Ossian Sars naturreservat

Ossian Sars naturreservat er et naturreservat på Svalbard som ble vedtatt opprettet den 23. september 2003 og omfatter et område på 12 139 dekar. Det er oppkalt etter den norske naturforskeren Ossian Sars. Naturreservatet ligger på nordvestsiden av Spitsbergen, øst for Ny-Ålesund. Reservatet omfatter Ossian Sarsfjellet, avgrenset av Kongsfjorden i vest og Kongsbreen i nord, øst og sør. Like utenfor i fjorden ligger Kongsfjorden fuglereservat.

Hele området er svært variert og dramatisk i geologisk forstand, men deter plantelivet ved Ossian Sars-fjellet som er hovedårsaken til vernet. Både dette fjellet og den svært nærliggende Blomstrandhalvøya har et verneverdig planteliv. En lokalt sjelden art i naturreservatet er planten småsøte (Comastoma tenellum).Comastoma tenellum (Rottb.) Toyok. - Svalbardflora.net.

 Referanser 

 Eksterne lenker 
 Forskrift om fredning av Ossian Sars naturreservat
 Kart over Ossian Sars naturreservat

Kategori:Naturreservater på Svalbard
Kategori:Verneområder opprettet i 2003